Khalili Collection of Hajj and the Arts of Pilgrimage

De Khalili Collection of Hajj and the Arts of Pilgrimage be a private collection of around 5,000 items wey dey relate to de Hajj, de pilgrimage to de holy city of Mecca wich be a religious duty insyd Islam. E be one of eight collections dem assemble, dem conserve, dem publish wey dem exhibit by de British scholar, collector den philanthropist Nasser Khalili; each collection be considered among de most important insyd ein field. De collection ein 300 textiles dey include embroidered curtains from de Kaaba, de Station of Abraham, de Mosque of the Prophet Muhammad den oda holy sites, as well as textiles wey go form part of pilgrimage caravans from Egypt anaa Syria. E sanso get illuminated manuscripts wey dey depict de practice den folklore of de Hajj as well as photographs, art pieces, den commemorative objects wey dey relate to de Hajj den de holy sites of Mecca den Medina.

Na dem exhibit part of de collection at de British Museum insyd 2012 wey e lend objects for exhibition insyd oda countries. Dem documente am insyd a 2022 single-volume summary, plus a 7-volume comprehensive catalog insyd de works. Alongside de Topkapı Palace museum, dem be described as "de largest den most significant group of objects wey dey relate to de cultural history of de Hajj".

 Background: de Hajj 

De Hajj () be an annual Islamic pilgrimage to de sacred city of Mecca insyd Saudi Arabia, de holiest city give Muslims. Hajj be a mandatory religious duty give Muslims wey dem for carry out at least once insyd dema lifetime by all adult Muslims wey be physically den financially capable of undertaking de journey, den fi support dema family during dema absence.

Hajj be one of de Five Pillars of Islam, alongside Shahadah (confession of faith), Salat (prayer), Zakat (charity), den Sawm (fasting). De Hajj be a demonstration of de solidarity of de Muslim people, den dema submission to God (Allah). De word Hajj dey mean "to attend a journey", wich dey connote both de outward act of a journey den de inward act of intentions. Insyd de centre of de Masjid al-Haram mosque insyd Mecca be de Kaaba, a cubic building dem know insyd Islam as de House of God. De cloth wey dey cover de Kaaba be known as de kiswah wey e be changed each year. A Hajj dey consist of several distinct rituals wey dey include de tawaf (procession seven times counterclockwise round de Kaaba), wuquf (a vigil at Mount Arafat wer dem say Mohammed preach ein last sermon), den ramy al-jamarāt (stoning of the Devil).

 References 

 External links 

 Official website
 Hajj: a Cultural History – online exhibition
 A Visual History of the Hajj exhibit at Google Arts & Culture
 Short video about the collection

Category:Hajj
Category:Islamic pilgrimages
Category:Culture insyd Mecca
Category:Medina
Category:Islamic art
Hajj and the Arts of Pilgrimage
Category:2026 Wiki Dey Love Ramadan Contributions